ડિગ્રી આર્કિટેક કોલેજમાં પ્રવેશ માટે નેશનલ કાઉન્સિલ ઓફ આર્કિટેક્ચર દ્વારા લેવાયેલી નાટાનું પરિણામ ગઇકાલે જાહેર કર્યા બાદ આજે અચાનક પાછું ખેંચી લેવાયું હતું. કયા કારણોસર પરિણામ પાછું ખેંચી લેવાયું તે અંગે પણ વિદ્યાર્થી-વાલીઓને કોઇપણ પ્રકારની જાણ ન કરતાં દ્વિધાભરી સ્થિતિ ઊભી થઇ હતી. જે વિદ્યાર્થીઓએ પોતાના સ્કોર મેળવી લીધા હતા તેમને હવે નવેસરથી સ્કોર મળશે તેવું કહેવામાં આવતાં સમગ્ર પરિણામ તૈયાર કરવામાં અંદરખાને ભારે ગોટાળા થયા હોવાની દહેશત પણ વાલીઓ દ્વારા વ્યક્ત કરાઈ હતી.